b'\n_START_ARTICLE_\nVec\xc4\x81 For\xc5\xa1tate\n_START_PARAGRAPH_\nVec\xc4\x81 For\xc5\xa1tate (vene keeles \xd0\xa1\xd1\x82\xd0\xb0\xd1\x80\xd1\x8b\xd0\xb9 \xd0\xa4\xd0\xbe\xd1\x80\xd1\x88\xd1\x82\xd0\xb0\xd0\xb4\xd1\x82) on L\xc3\xa4ti linna Daugavpilsi osa. Asub \xc5\xa0unezersi j\xc3\xa4rve p\xc3\xb5hjapoolsel kaldal._NEWLINE_Vec\xc4\x81 For\xc5\xa1tatet mainitakse esimest korda aastal 1784, kuid linnaosa on tunduvalt vanem. Algul asus seal Taupoli (\xd0\xa2\xd0\xb0\xd1\x83\xd0\xbf\xd0\xbe\xd0\xbb\xd1\x8c), hiljem Raipoli (\xd0\xa0\xd0\xb0\xd0\xb9\xd0\xbf\xd0\xbe\xd0\xbb\xd1\x8c) eeslinn, mida esimest korda m\xc3\xa4rgitakse mingi kindla aastaarvuga seotult just 1784. aastal kui Daugavpilsi jesuiitide kloostri omandit. Aastal 1810, mil hakati ehitama Daugavpilsi kindlust, kasvas linnaosa tunduvalt, kuna kindluse alla j\xc3\xa4\xc3\xa4vate maade elanikud olid sunnitud \xc3\xbcmber asuma. \xc3\x9cheks peamiseks sihiks oligi neile Vec\xc4\x81 For\xc5\xa1tate._NEWLINE_Linnaosas on p\xc3\xb5hiliselt \xc3\xbchekorruselised puidust eramajad. Linnaosas asuvad kultuurimaja ja raamatukogu. Seal asuvad kolm kirikut - aastal 2006 avatud katoliku kirik, \xc3\xb5igeusu Peetri ja Pauli kirik (valminud 1934) ning vanausuliste Nikolai-Pokrovski palvemaja (valmimisaeg aastate 1890 ja 1930 vahel).'